OpenLLM-France/wikimedia huggingface dataset:
# LIPAC

El Prototip d'Accelerador Lineal IFMIF (conegut per les sigles en anglès LIPAC) és un accelerador de partícules lineal localitzat a Rokkasho, situat al nord del Japó. És un projecte de International Fusion Materials Irradiation Facility.
L'objectiu del projecte que desenvolupa el LIPAC és "llançar un raig d'ions de deuteri de 125 mil·liamperes a 40 megaelectró-volts en una ona contínua cap a una malla de liti".
Les organitzacions que hi col·laboren són: el Centre de Recerca Nuclear de Saclay, l'Agència de l'Energia Atòmica del Japó, diversos instituts de recerca europeus coordinats per l'Agència Domèstica Europea de Fusió per a l'Energia (CEA, CIEMAT, INFN i SCK•CEN) i Indra.
El 2007 el projecte Aproximament Més Ample, col·laboració entre la Unió Europea i el Japó, donà lloc al projecte de construir el LIPAC.
La malla de liti per a proves EVEDA (ELiTe) fou acabat de fer el desembre de 2010. L'accelerador es va anar construint inicialment a la regió de París el 2011. El 2013 es va instal·lar a Rokkasho.

## Referències

* 1 2 «LIPAc accelerator prototype installation begins in Japan». ITER NEWSLINE, 17-06-2013 [Consulta: 31 desembre 2017].
* 1 2 «Indra participa en el avançat accelerador de partículas de Japón». Fundación Consejo España Japón, 02-10-2017 [Consulta: 31 desembre 2017]. Arxivat 31 de desembre 2017 a Wayback Machine. «Còpia arxivada». Arxivat de l'original el 2017-12-31. [Consulta: 31 desembre 2017].
* 1 2 3 4 «IFMIF prototype accelerator produces first beam». ITER NEWSLINE, 09-05-2011 [Consulta: 31 desembre 2017].
# Gruta blava

«Gruta blava» té aquests significats:
* Gruta blava (Biševo), una cova a l'illa croata de Biševo
* Gruta blava (Capri), una cova a l'illa italiana de Capri
* Gruta blava (Kastelorizo), una cova a l'illa grega de Megisti (Kastelorizo)
* Gruta blava (Malta), una cova de Malta
# Hernán Arsenio Pérez González

    Per a la localitat espanyola, vegeu Hernán-Pérez.
Hernán Arsenio Pérez González (Fernando de la Mora, Paraguai, el 25 de febrer de 1989) és un futbolista professional paraguaià que actualment juga a les files de l'Al Ahli SC. També és jugador de la selecció paraguaiana.

## Trajectòria
### Real Valladolid CF

Amb la falta de minuts en el seu retorn al Vila-real CF el jugador va marxar cedit novament. Així, durant el mercat d'hivern de la temporada 2014-15, es va oficialitzar la seua cessió al Real Valladolid.

### RCD Espanyol

L'estiu del 2015 es fa fer oficial el seu fitxatge per l'Espanyol. El jugador va signar un contracte per quatre temporades.

## Referències

* ↑ «Hernán Pérez llega a Zorrilla a aportar desequilibrio y velocidad» (en castellà). Marca, 02-02-2015. [Consulta: 3 febrer 2015].
* ↑ «Hernán Pérez firma por cuatro años con el Espanyol» (en castellà). Diari Sport, 03-07-2015. [Consulta: 7 agost 2015].
* ↑ «L'Espanyol fitxa Hernán Pérez». El Periódico, 03-07-2015. [Consulta: 7 agost 2015].

## Enllaços externs

* Fitxa a Soccerway
# Hernán Bolaños

Hernán Bolaños (Granada, 20 de març de 1912 - San José, 10 de maig de 1992) fou un futbolista costa-riqueny, nascut a Nicaragua, de la dècada de 1930.
Fou internacional amb la selecció de Costa Rica. Pel que fa a clubs, destacà a Alajuelense I Audax Italiano a Xile. Fou seleccionador nacional el 1946–1947.
Un cop retirat fou ambaixador de Costa Rica a Xile.

## Referències

* ↑ 1936: “El primer grito de campeón” Arxivat 29 de novembre 2014 a Wayback Machine. - Audax Italiano (castellà)
* ↑ Profile at BDFA (castellà)
* ↑ «Perfil a salfadeco.or.cr». Arxivat de l'original el 2016-07-30. [Consulta: 14 maig 2019].
* ↑ Ana Coralia Fernandez «¿Quién fue y qué hizo?: Hernán Bolaños Ulloa» (en castellà). La Nación [Consulta: 15 març 2018]. «Còpia arxivada». Arxivat de l'original el 2016-03-03. [Consulta: 13 maig 2019].
# Hernán Aguirre Calpa

Hernán Ricardo Aguirre Calpa (Guachucal, Nariño, 13 de desembre de 1995) és un ciclista colombià, professional des del 2014. Actualment corre a l'equip Interpro Cycling Academy.

## Palmarès

* 2016
** Vencedor d'una etapa a la Volta a Colòmbia sub-23
* 2018
** 1r a la Volta al llac Qinghai i vencedor de 2 etapes
* 2019
** Vencedor d'una etapa a la Volta al llac Qinghai

### Resultats a la Volta a Espanya

* 2017. 37è de la classificació general

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# L.A.

L.A. té els següents significats:
* Los Angeles, ciutat estatunidenca situada a l'estat de Califòrnia
* L.A. (grup), grup mallorquí de música indie liderat per Lluís Albert Segura
# Hesperi

«Hesperi» té aquests significats:
* Hesperi (romà), governador romà del segle IV
* Hesperi (element), nom assignat a l'element químic 94 abans que s'anomenés plutoni
# Hipomorfs

Els hipomorfs (Hippomorpha, "amb forma de cavall" en llatí) és un subordre de perissodàctils que només inclou una família actual, la dels èquids i un gènere, Equus, però que al llarg del Cenozoic fou molt pròsper i divers, amb una gran quantitat de gèneres, ara extints. És el tàxon germà dels ceratomorfs, que inclouen les famílies dels rinoceròtids i els tapírids.

## Taxonomia

Los hipomorfs se subdivideixen en les següents superfamílies i famílies:
Subordre Hippomorpha
    Superfamília Pachynolophoidea †
       Família Pachynolophidae †
    Superfamília Equoidea
       Família ?Indolophidae †
       Família Palaeotheriidae †
       Família Equidae

## Referències

* ↑ Home Mikko's Phylogeny Archive - Hippomorpha
# Hargnies (Nord)

Hargnies és un municipi francès, situat a la regió dels Alts de França, al departament del Nord. L'any 2006 tenia 545 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 402 | 420 | 408 | 408 | 450 | 456 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Claude Lemaire | |
| 2008- | Raymond Jumiaux | |
# La Bertrana (les Preses)

La Bertrana és un edifici del municipi de les Preses (Garrotxa) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici civil de forma allargada i teulada a dues vessants, situat al centre del poble, al c/ Major, dins el nucli urbà. El material de construcció és pobre. A la façana es troba un portal dovellat al qual s'accedeix per unes escales simètriques a cada cantó, de pedra treballada. Hi ha dues finestres de pedra treballada i en una llinda apareix la data de 1630.
L'edifici és totalment simètric fora d'un afegit al cantó esquerre de la façana.

## Història

El mas Bertran fou ocupat en el segle xvi per un occità immigrant anomenat Bertran de la Borda. Aquesta construcció per als senyors de La Mata s'escau just al costat de l'antic camí ral de la Vall i que unia antigament Girona i Olot.
Poc abans de la gran pesta que assolà la comarca d'Olot l'any 1650, la casa fou ampliada.

## Referències

* 1 2 3 4 «La Bertrana». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r desembre 2015].
# La Bestreta

la Bestreta és un mas reconvertit en hostal a poc més d'un km a l'oest del nucli de Tona (Osona) catalogat a l'Inventari del Patrimoni Arquitectònic de Catalunya.

## Arquitectura

Edifici d'estructura rectangular de tres pisos. A la part baixa, una porta d'arc escarser n'és l'entrada principal. Al primer pis, s'hi obren unes finestres de secció quadrada i, a l'últim pis, i sota la teulada se situen, simètricament, les finestres del primer pis: cinc obertures en forma d'ull de bou. A la part posterior de la casa queden les restes d'un antic mas, totalment en estat ruïnós.

## Història

L'actual mas o hostal de la Bestreda, està situat on hi havia el mas de la Riba, dit més tard de la Ria d'Avall o Riba Jussana. Després de quedar deshabitada al segle xiv, les seves terres foren establertes o arrendades per l'abat del Sant Benet de Bages als hereus del mas el Planell. Durant el funcionament de guixera propera, al segle xix, la Bestrera servia d'hostal als treballadors i s'anomenava "Mesón de la Barroca".

## Referències

* 1 2 «Mas de la Bastreta». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2017].
# La Colònia de la Fàbrica

* Aquest article tracta sobre el Barri Internacional de Flix. Si cerqueu la colònia que hi ha a Artesa de Segre, vegeu «La Colònia la Fàbrica».
La Colònia de la Fàbrica o El Barri Internacional és una urbanització creada a la població de Flix l'any 1914, al costat de l'Empresa Electroquímica, on al principi hi vivien famílies dels tècnics, la majoria dels quals eren estrangeres (alemanys, austríacs, suïssos, francesos...) per tal de facilitar-los una habitatge prop de l'empresa on treballaven, popularment anomenada la Fàbrica.
Els principals edificis i habitatges de la colònia foren dissenyats per l'arquitecte Paul Müller, autor entre altres obres, de l'Església Evangèlica i del Col·legi Alemany tots dos de Barcelona. Amb el temps es van anar construint més cases unifamiliars amb jardí per als tècnics i blocs de pisos per als treballadors, i un conjunt d'equipaments que facilitaria la vida de tota la gent que hi vivia i hi treballava: menjadors per als obrers, edifici destinat a rentadors, un mercat, un economat, una escola, una capella, i fins i tot un Casino, amb jardins, pistes de tennis i bolera, on s'organitzaven balls i festes, a les quals solament hi podien assistir els tècnics. Actualment, encara hi viuen alguns tècnics i molts dels treballadors de l'empresa, avui Ercros.

## Bibliografia

* DDAA (1997), Centenari de la fàbrica. De la societat electro-química de Flix a Erkimia 1897-1997, Erkimia Grup Ercros, Barcelona
* MUÑOZ HERNÁNDEZ P. (1994) Alemanys a l'Ebre. La Colònia química alemanya de Flix (1897-1994), El Mèdol, Tarragona
# La joventut d'una reina

La joventut d'una reina (títol original en alemany: Mädchenjahre einer Königin) és una pel·lícula austríaca dirigida el 1954 per Ernst Marischka. Ha estat doblada al català.

## Argument

Començaments del Segle XIX, Victoria no és llavors més que una noia plena de vida que ignora la pesada tasca que l'afectarà a la mort del seu oncle, el rei d'Anglaterra. L'esdeveniment, a més a més d'afectar-la sentimentalment, trastorna igualment la seva vida quant a les seves noves responsabilitats en les quals no té altra tria que fer-li front. Amb l'ajuda del Primer Ministre aprendrà a convertir-se en la nova reina d'Anglaterra...

## Repartiment

* Romy Schneider: la reina Victoria
* Adrian Hoven: el príncep Albert
* Magda Schneider: la baronessa Lehzen
* Karl Ludwig Diehl: Lord Melbourne
* Christl Mardayn: la duquessa de Kent
* Paul Hörbiger: El Professor Landmann

## Referències

* ↑ esadir.cat. La joventut d'una reina. esadir.cat.
* ↑ «Mädchenjahre einer königin». The New York Times.
# Hiawatha (Kansas)

Hiawatha (ioway: Hári Wáta pronunciat haːꜜɾi waːꜜtʰɐ) és una població dels Estats Units a l'estat de Kansas. Segons el cens del 2006 tenia 3.237 habitants.

## Demografia

Segons el cens del 2000, Hiawatha tenia 3.417 habitants, 1.466 habitatges, i 914 famílies. La densitat de població era de 591,6 habitants/km².
Dels 1.466 habitatges en un 28,4% hi vivien nens de menys de 18 anys, en un 50,2% hi vivien parelles casades, en un 9,8% dones solteres, i en un 37,6% no eren unitats familiars. En el 34% dels habitatges hi vivien persones soles el 19% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,4% tenia menys de 18 anys, un 7,7% entre 18 i 24, un 23,8% entre 25 i 44, un 21,9% de 45 a 60 i un 22,1% 65 anys o més.
L'edat mediana era de 41 anys. Per cada 100 dones de 18 o més anys hi havia 82,6 homes.
La renda mediana per habitatge era de 35.854$ i la renda mediana per família de 46.310$. Els homes tenien una renda mediana de 31.843$ mentre que les dones 20.385$. La renda per capita de la població era de 16.981$. Entorn del 8,5% de les famílies i el 9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hiawatha». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Hiawatha». American Fact Finder. Oficina del Cens dels Estats Units, 12-01-2010.
# Lafayette (Indiana)

Lafayette és una població dels Estats Units a l'estat d'Indiana. Segons el cens del 2008 tenia 64.049 habitants.

## Demografia

Segons el cens del 2000, Lafayette tenia 56.397 habitants, 24.060 habitatges, i 13.666 famílies. La densitat de població era de 1.083,9 habitants/km².
Dels 24.060 habitatges en un 27% hi vivien nens de menys de 18 anys, en un 42,5% hi vivien parelles casades, en un 10,2% dones solteres, i en un 43,2% no eren unitats familiars. En el 33,2% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,98.
Per edats la població es repartia de la següent manera: un 23,2% tenia menys de 18 anys, un 14,2% entre 18 i 24, un 31,3% entre 25 i 44, un 19,3% de 45 a 60 i un 12% 65 anys o més.
L'edat mediana era de 32 anys. Per cada 100 dones de 18 o més anys hi havia 95,3 homes.
La renda mediana per habitatge era de 35.859$ i la renda mediana per família de 45.480$. Els homes tenien una renda mediana de 32.892$ mentre que les dones 23.049$. La renda per capita de la població era de 19.217$. Entorn del 8% de les famílies i el 12,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lafayette». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Lafayette». American Fact Finder. Oficina del Cens dels Estats Units, 12-01-2010.
# History Compass

History Compass és una revista acadèmica avaluada per experts publicada exclusivament en línia per Wiley-Blackwell. Publica assajos historiogràfics. Fou llançat el 2003 com a projecte conjunt amb l'Institute of Historical Research de Londres. Projit B. Mukharji, de la Universitat de Pennsilvània, n'és el redactor en cap des del 2018. El seu abast cobreix diverses seccions geogràfiques, cadascuna de les quals té com a mínim un redactor dedicat específicament a ella.

## Referències

* ↑ «Finding historiographic essays — first steps» (en anglès). Biblioteca de la Universitat de Princeton, 27 agost 2020. [Consulta: 21 agost 2021].
* ↑ Howells, M. «Points of the Compass» (en anglès). History Today, 53, 7, 7 juliol 2003 [Consulta: 21 agost 2021].
# Hoback

Hoback és una concentració de població designada pel cens dels Estats Units a l'estat de Wyoming. Segons el cens del 2000 tenia 1.453 habitants.

## Demografia

Segons el cens del 2000, Hoback tenia 1.453 habitants, 577 habitatges, i 386 famílies. La densitat de població era de 3,2 habitants/km².
Dels 577 habitatges en un 32,2% hi vivien nens de menys de 18 anys, en un 60% hi vivien parelles casades, en un 4,3% dones solteres, i en un 33,1% no eren unitats familiars. En el 19,6% dels habitatges hi vivien persones soles el 2,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,95.
Per edats la població es repartia de la següent manera: un 22,9% tenia menys de 18 anys, un 6,3% entre 18 i 24, un 35,6% entre 25 i 44, un 29,4% de 45 a 60 i un 5,8% 65 anys o més.
L'edat mediana era de 39 anys. Per cada 100 dones de 18 o més anys hi havia 117,9 homes.
La renda mediana per habitatge era de 64.679 $ i la renda mediana per família de 80.387 $. Els homes tenien una renda mediana de 36.613 $ mentre que les dones 35.023 $. La renda per capita de la població era de 32.753 $. Cap de les famílies i el 3,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hoback». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Hoback». American Fact Finder. Oficina del Cens dels Estats Units, 12-01-2010.
# Oldenburg (desambigüació)

«Oldenburg» té aquests significats:
Oldenburg (en alemany, Oldemburg) pot referir-se a:

## Llocs actuals i històrics

* Oldenburg, ciutat de l'Estat de la Baixa Saxònia
* Comtat d'Oldenburg (1091-1774), un estat del Sacre Imperi Romanogermànic
* Ducat d'Oldenburg (1774-1810), un estat del Sacre Imperi Romanogermànic
* Gran Ducat d'Oldenburg (1814-1918), Estat membre de la Confederació Germànica
* Estat Lliure d'Oldenburg (1918-1946), Estat integrant de la República de Weimar i Gau de l'Alemanya nazi
* Oldenburg, ciutat a l'Estat alemany de Schleswig-Holstein (a la mar Bàltica)
* Oldenburg, localitat del districte de Züssow, a Pomerània
* Oldenburg, districte del Land de la Baixa Saxònia;
* Oldenburg, una localitat de l'Estat nord-americà d'Indiana, Estats Units;
* Oldenburg, també als Estats Units, en aquest cas a l'Estat de Texas;
* Mont Oldenburg, a la Terra d'Ellsworth, a l'Antàrtida

## Altres

* Casa d'Oldenburg, família noble d'Alemanya i Dinamarca;
* Cavall Oldenburg, una rassa de cavall del Land de la Baixa Saxònia;
* Universitat d'Oldenburg, situada a la ciutat del mateix nom a Alemanya
# Cala de Sant Esteve

La Cala de Sant Esteve està situada a 2,5 kilòmetres des Castell de Menorca. Construïda pels anglesos entre 1710 i 1716. Va ser de vital importància al segle xviii, ja que servia per defensar el Port de Maó. És un gran entrant de mar en forma de essa que entra a l'interior, cap a l'oest, això forma aquesta zona de bany sense sorra i roques, amb un pendent. Hi ha molts residents que estiuegen, també hi ha una gran quantitat de barques petites que estan ancorades en el seu litoral sinuós.
Aquesta zona de bany està orientada cap al nord-est i rep vent amb força mitjana, el que provoca unes onades fortes. Tot i així, registra una afluència mitjana de banyistes locals i turistes.
Les condicions marines i subaquàtiques són aptes per al fondeig d'embarcacions, encara que la gran quantitat de barquetes ancorades en el seu interior dificulta les maniobres. Cal avisar el navegant que a la boca i en l'àrea meridional hi ha una llosa respectable, coneguda com a Llosa de sa Punta d'Es Migjorn. Als voltants es concentren aficionats a la pesca.

## Enllaços externs

* Cala Sant Esteve Arxivat 2014-01-16 a Wayback Machine.
# Howard Georgi

Howard Mason Georgi III (6 de gener de 1947, San Bernardino, Califòrnia) és un físic teòric, professor de Física a la Universitat Harvard. Es va graduar a la Universitat Harvard el 1967 i va obtenir el seu doctorat a la Universitat Yale el 1971.
Els seus primers treballs van ser sobre teories de Gran Unificació (model de Georgi-Glashow). El 1981, Georgi va proposar amb Savas Dimopoulos un model de gran unificació de les partícules i interaccions fonamentals basat en la simetria SU(5), amb supersimetria "suaument" trencada. Aquest treball és una de les obres fonamentals del Model Estàndard Supersimètric Mínim (MSSM, en les seves sigles en anglès). Des d'aleshores, ha treballat en diferents àrees de la física, incloent-hi models compostos de Higgs, teories efectives de quarks pesants, desconstrucció dimensional, Higgs "petits" i "impartículas" (unparticles, en anglès).
Georgi ha publicat diversos llibres, entre els quals Àlgebres de Lie en Física de Partícules, La física de les ones i Les interaccions febles i la teoria moderna de les partícules. Ha dirigit el treball de nombrosos investigadors que han esdevingut físics coneguts, incloent-hi Andrew G. Cohen, Adam Falk, Benjamin Grinstein, John Hagelin, Lawrence J. Hall, David B. Kaplan, Michael Lucas, Aneesh Manohar, Ann Nelson, Sally Dawson i Lisa Randall.
El 1995 va ser escollit membre de la National Academy of Sciences dels Estats-Units i va rebre el Premi Sakurai. L'any 2000 va compartir la Medalla Dirac amb Jogesh Pati i Helen Quinn. El 2006, Georgi va rebre el Premi Pomeranchuk de l'Institut Alikhanov de Física Teòrica i Experimental (ITEP) juntament amb Vadim A. Kuzmin.

## Referències

* ↑ «ACAP - Biographies - Howard Georgi» (en anglès). AIP. [Consulta: 8 novembre 2015].
* ↑ «1995 J.J. Sakurai Prize for Theoretical Particle Physics Recipient» (en anglès). APS. [Consulta: 8 novembre 2015].
* ↑ «Dirac Medallists 2000» (en anglès). ICTP. [Consulta: 8 novembre 2015].
* ↑ «Pomeranchuk Prize Winners 2006» (en anglès). ITEP. Arxivat de l'original el 2016-02-24. [Consulta: 8 novembre 2015].

## Enllaços externs

* Pàgina Personal
# Le Bauç

Le Bauç (francès Vaux) és un municipi occità del Lauraguès, en el Llenguadoc, del departament francès de l'Alta Garona, a la regió d'Occitània.

## Referències

* ↑ Toponímia occitana
# Llei científica

Una llei científica és una proposició científica que afirma una relació constant entre dues o més variables, cadascuna de les quals representa (almenys parcial i indirectament) una propietat de sistemes concrets. Es defineix també com una regla i norma constant i invariable de les coses, nascuda de la causa primera o de les qualitats i condicions d'aquestes. En general, s'expressa matemàticament. Les lleis generals poden tenir una prova indirecta testejant proposicions particulars derivades d'elles i que siguin verificables. Els fenòmens inaccessibles reben una prova indirecta del seu comportament a través de l'efecte que puguin produir sobre altres fets que es puguin observar i experimentar. A les ciències naturals, una llei científica és una regla que relaciona esdeveniments que tenen una ocurrència conjunta, generalment causal, i que ha estat posada de manifest seguint el mètode científic. S'accepta que després d'una llei científica natural existeix cert mecanisme necessari que fa que les coses succeeixin de certa manera, regularment. A les ciències socials, una hipòtesi científica confirmada es refereix a una característica que és comuna a molts fenòmens socials diferents, i que presenten un patró regular o constant al llarg del temps en determinades circumstàncies. Així, es diu que els subjectes socials es comporten sota les mateixes característiques, és a dir, d'acord amb la llei de comportament. De vegades es considera que algunes lleis socials són contingents o històricament condicionades.
És un principi acceptat per la comunitat científica sobre el funcionament de la natura. Aquest principi ha derivat d'experiments o conclusions que apliquen el mètode científic i es té per veritable i universal fins que es demostra la seva falsedat empíricament. S'expressa amb un enunciat o fórmula simple que descriu una porció de la ciència i el comportament de determinades entitats. Les lleis físiques prenen el nom del fenomen que descriuen o bé del seu descobridor. Suposen acceptar el principi de causalitat i la possibilitat de conèixer de manera fiable l'entorn amb la raó i els sentits humans, així com la seva inserció dins un paradigma científic general que els donen sentit global. Malgrat el seu nom, és un concepte que s'aplica a diversos camps del saber científic, no solament a la física.

## Bibliografia

* Galileo Galilei: Diálogo sobre los dos máximos sistemas del mundo, Librería del Colegio SA.
* Henri Poincaré: Últimos pensamientos, Ed. Espasa-Calpe Argentina SA.
* Max Planck: Autobiografía científica, Ediciones Leviatan.